Lianne Nelson

Lianne Nelson (s. 15. kesäkuuta 1972 Houston) on yhdysvaltalainen kilpasoutaja. Hän saavutti olympiahopeaa ja voitti yhden maailmanmestaruuden.

Nelson kilpaili kaksissa olympialaisissa. Sydneyssä 2000 hän sijoittui kahdeksikossa kuudenneksi. Ateenan olympialaisissa 2004 hän saavutti samassa luokassa hopeaa. Yhdysvaltain venekunta hävisi kilpailun voittaneelle Romanian joukkueelle 1,86 sekuntia. Maailmanmestaruuskilpailuissa Nelson voitti perämiehettömässä nelosessa kultaa Tampereella 1995. Hän saavutti kahdeksikossa MM-hopeaa Kölnissä 1998.

Lähteet 

Yhdysvaltalaiset soutajat
Yhdysvaltalaiset olympiamitalistit
Vuonna 1972 syntyneet
Elävät henkilöt